laion/Wikipedia-Exotic huggingface dataset:
Little Caesars Arena

Little Caesars Arena on mitmeotstarbeline spordirajatis Michigani osariigis Detroiti kesklinnas. Seal asub National Hockey League'i (NHL) jäähokiklubi Detroit Red Wingsi ja National Basketball Associationi (NBA) korvpalliklubi Detroit Pistonsi koduväljak. Jäähokimängude ajal mahutab Little Caesars Arena 19 515 pealtvaatajat ja korvpallimängude ajal 20 332 pealtvaatajat. Little Caesars Arena on saanud nime Little Caesarsi pitsaketi järgi. Selle ehitust alustati 2015. aasta aprillis. See avati 5. septembril 2017 ning selle ehitus läks maksma 862,9 miljonit dollarit. Little Caesars Arena ehitati, et asendada Red Wingsi endine koduhall Joe Louis Arena ja Pistonsi endine koduhall The Palace of Auburn Hills. Areenil on ainulaadne läbipaistvast plastikust katusega väljak, mis ühendab seda ümbritsevate kontorite ja kauplustega. See loodi uue 2,1 miljardi dollari suuruse 60 000 m² suuruse spordi- ja meelelahutuspiirkonna The District Detroit lipulaevaks, kus on segakasutusega linnaosad koos uute elamu- ja jaemüügipunktidega. Little Caesars Arenal toimunud ka paljud muusikakontserdid. Little Caesars Arena koduleht
Tõstamaa saar

Tõstamaa saar oli saar Läänemeres praeguse Lääneranna valla ja Pärnu linna alal. Seda eraldasid mandrist Avaste ja Sauga väin. Pronksiajal ja varasel rauaajal oli saarel mittepaiksete kalurite-küttide asustus. Mandriga ühines Tõstamaa saar umbes aastal 300 eKr.
Ave Vardja

Ave Vardja (neiupõlvenimega Ave Soomets; sündinud 30. juulil 1971) on eesti võistlustantsija ning 11-kordne Eesti meister standardtantsudes. Ta lõpetas 1989. aastal Tallinna 21. Keskkooli ja 1994. aastal Tallinna Pedagoogilise Instituudi tüdrukute käsitöö õpetaja erialal. Tantsimist alustas ta 10-aastaselt Tallinna tantsuklubis Staar, kus tema treenerid olid Avo ja Tamara Lossmann. Koos oma tantsupartneri ja abikaasa Peep Vardjaga alustas ta 1992. aastal amatööride (täiskasvanute) vanusegrupis. Ave Vardja lõpetas amatööride karjääri viienda kohaga maailma karikavõistluste jooksvas edetabelis (standardtantsudes). 1999. aastast on Ave Vardja elukutseline tantsuõpetaja ja tantsuvõistluste kohtunik. Ave Vardja lõpetas tegevtantsija karjääri 8. kohaga elukutseliste Euroopa meistrivõistlustel 2004. aastal. 11-kordne Eesti meister Seitsmel aastal järjest Eesti edukaim tantsupaar (Peep ja Ave Vardja) Ida-Euroopa meister Mitmel aastal maailma- ja Euroopa meistrivõistlustel poolfinaalis nii standardtantsudes kui ka kümnes tantsus Biograafia ESBL-is
Fredrik André Bjørkan

Fredrik André Bjørkan (sündinud 21. augustil 1998 Bodøs) on Norra jalgpallur, kes mängib vasakkaitsjana Hollandi kõrgliigaklubis Feyenoord ja Norra jalgpallikoondises. Ta alustas klubikarjääri kodulinna klubis FK Bodø/Glimt. Klubi põhimeeskonnas debüteeris ta 2016. aasta aprillis. Klubi põhikoosseisu kuulus ta alates 2019. aastast. Aastatel 2020 ja 2021 tuli ta klubiga Norra meistriks. 2021. aasta detsembris sõlmis ta lepingu Saksamaa kõrgliigaklubiga Hertha ja liitus klubiga järgmise aasta jaanuaris. Norra jalgpallikoondises tegi Bjørkan debüüdi 6. juunil 2021 sõprusmängus Kreeka vastu. Tema isa Aasmund Bjørkan on endine jalgpallur. Bodø/Glimt Eliteserien: 2020, 2021 "Fredrik André Björkan ansluter i Januari". svenskafans.com. 1.12.2021. Vaadatud 12.6.2022
Gabriel Gudmundsson

Gabriel Johan Gudmundsson (sündinud 29. aprillil 1999 Malmös) on Rootsi jalgpallur, kes mängib vasakkaitsjana Prantsusmaa kõrgliigaklubis Lille ja Rootsi jalgpallikoondises. Ta alustas klubikarjääri Rootsi klubis Halmstads BK. 2016. aastal debüteeris ta klubi põhimeeskonnas Rootsi esiliigas. 2017. aastal mängis ta klubiga Rootsi kõrgliigas. Aastatel 2019–2021 mängis Gudmundsson Hollandi kõrgliigaklubis Groningen. 2021. aasta augustis sõlmis ta viieaastase lepingu Lille'iga. Rootsi jalgpallikoondises tegi Gudmundsson debüüdi 9. juunil 2022 UEFA Rahvuste Liiga mängus Serbia vastu. Tema isa Niklas Gudmundsson on endine jalgpallur. "GABRIEL GUDMUNDSSON, UN ESPOIR SUÉDOIS AU LOSC". Lille. 31.8.2021. Vaadatud 12.6.2022
Parima operaatoritöö Oscar

Parima operaatoritöö Oscar (inglise keeles Academy Award for Best Cinematography) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat operaatorit töö eest ühes kindlas filmis. Esimest korda autasustati kategoorias esimesel Oscari tseremoonial 1929, kui selle auhinna said Charles Rosher ja Karl Struss operaatoritöö eest filmis "Päikesetõus: Kahe inimese laul". Enim ehk neli auhinda on võitnud Leon Shamroy ja Joseph Ruttenberg. Enim ehk 18 nominatsiooni on kategoorias saanud Charles Lang, kes võitis 1934, ja Shamroy. "THE 1ST ACADEMY AWARDS" (inglise). Ameerika Filmikunsti ja -teaduste Akadeemia. Vaadatud 13. juuni 2022. Oscari auhindade koduleht (inglise) Oscari auhindade andmebaas (inglise)
Snežinsk

Snežinsk [sn'eežinsk] (vene keeles Снежинск) on kinnine linn Venemaal Tšeljabinski oblastis. Asula rajati 1955. aasta ja kandis nime Elamurajoon nr 2 (Жилой посёлок № 2). Linnastaatuse sai see 1957. aastal ning uue nime Kasli-2 (Касли-2; püsis 1959. aastani). Vahemikus 1959–1966 kandis linn nime Tšeljabinsk-50 (Челябинск-50) ja aastatel 1966–1993 Tšeljabinsk-70 (Челябинск-70). Kuna koos Saroviga oli linn üks Nõukogude Liidu tuumaprogrammi keskuseid, oli selle olemasolu salastatud ning seda ei kantud avalikele kaartidele. Venemaa tuumasektorit haldava riikliku ettevõtte Rosatomi alla kuuluv Ülevenemaaline Eksperimentaalfüüsika Teadusliku Uurimise Instituut tegutseb linnas ka tänapäeval. 2010. aasta rahvaloenduse järgi elas linnas 48 810 inimest. 2020. aasta rahvaloenduse järgi oli rahvaarv suurenenud 51 751-le. Livermore, Ameerika Ühendriigid, California Buston, Tadžikistan Novouralsk, Venemaa Štšolkine, Ukraina Oš, Kõrgõzstan Народная энциклопедия «Мой город». Снежинск Ametlik koduleht (vene keeles)
Kaisa Oja-Mehine

Kaisa Oja-Mehine (sünninimi Kaisa Oja; sündinud 2. augustil 1984) on eesti võistlustantsija ja üheksakordne Eesti meister. Kaisa hakkas tantsimisega tegelema 1990. aastal, mil ta oli 6-aastane. 1991. aastast on tema partneriks olnud Martin Parmas. 2005. aastal võeti ta vastu Rahvusvahelisse Tantsuõpetajate ja Professionaalsete Võistlustantsijate Liitu, millega algas tema profikarjäär. Oma esimese etteaste elukutselistena tegi ta 2005. aasta oktoobris kümne tantsu maailmameistrivõistlustel, kus saavutas 18. koha. 26. novembril 2005 Eestis peetud kümne tantsu tantsu Euroopa meistrivõistlustel saavutati 6. koht. Kaisa on õppinud alates 2003. aastast Tartu Ülikoolis füsioteraapia ja samal ajal Tallinna Ülikoolis koreograafia erialal ning on treener Revalia Tantsukooli Tartu osakonnas (varem tantsuklubis Stiil). Ta on abielus tantsutreener Marko Mehisega. Nad abiellusid 7. juulil 2013 Taagepera lossis. 9 kuld-, 11 hõbe- ja 6 pronksmedalit Eesti meistrivõistlustelt 10 korda esindanud Eestit rahvusvahelistel tiitlivõistlustel (MM, EM, maailma karikavõistlused), kus kolmel korral on jõudnud poolfinaali (12 parima paari hulka) Kaisa Oja ja Marko Mehine abiellusid Biograafia ESBL-is
Parima kunstnikutöö Oscar

Parima kunstnikutöö Oscar (inglise keeles Academy Award for Best Production Design) on Oscari filmiauhinna üks kategooriatest. Algupäraselt oli kategooria nimi Best Art Direction, kuid praegune nimi võeti kasutusele 2013. aasta Oscari-galast. Alates 1948. aastast tseremooniast tunnustab Ameerika Filmikunsti ja -teaduste Akadeemia lisaks filmi kunstilisele juhile ka rekvisiitorit. Enim ehk 11 korda on võitnud Cedric Gibbons, kes on ka 39 nominatsiooniga enim nomineeritud isik. Roland Andersoni on olnud nomineeritud 15 korda ilma ühegi võiduta. "Music Rules Approved for 85th Academy Awards". Ameerika Filmikunsti ja -teaduste Akadeemia (inglise). Originaali arhiivikoopia seisuga 4. oktoober 2014. Vaadatud 13. juuni 2022. "Academy Award for Best Art Direction". awardsandshows.com. Vaadatud 13. juuni 2022. "ART DIRECTION / SET DECORATION FACTS: MOST NOMINATIONS AND AWARDS" (PDF) (inglise). Ameerika Filmikunsti ja -teaduste Akadeemia. Vaadatud 13. juuni 2022. Oscari auhindade koduleht (inglise) Oscari auhindade andmebaas (inglise)
Prudential Center

Prudential Center on mitmeotstarbeline sisehall Ameerika Ühendriikides New Jersey osariigis Newarki keskses äripiirkonnas. See avati 2007. aastal ning on koduks National Hockey League'i (NHL) jäähokiklubile New Jersey Devils ja Seton Halli Ülikooli korvpallimeeskonnale. Jäähokimängude ajal mahutab Prudential Center 16 514 pealtvaatajat ja korvpallimängude ajal kuni 18 711 pealtvaatajat. Fännid ja spordikirjanikud on pannud areenile hüüdnimeks "The Rock", viidates Gibraltari kaljule, mis on finantsettevõtte Prudential Financiali logol. Prudential Financialile kuuluvad halli nimeõigused ja selle peakorter asub hallist jalutuskäigu kaugusel. 2013. aasta detsembris oli areen aruandeaasta tulude poolest riigis kolmandal ja rahvusvaheliselt üheksandal kohal. Aastatel 2005–2007 ehitatud hoone maksumus oli 375 miljonit USA dollarit. Hoone projekteeris HOK Sport (nüüd Populus) ja fassaadi kujundas Morris Adjmi Architects. Hoone omanik on Newarki linn. Prudential Centeri koduleht
Rogers Place

Rogers Place on mitmeotstarbeline sisehall Kanadas Edmontonis. Ehitus algas märtsis 2014 ja hoone avati ametlikult 8. septembril 2016. Areenil on jäähokimängude ajal 18 500 istekohta ja kontserdipaigana 20 734 istekohta. Rogers Place'il asub National Hockey League'i (NHL) jäähokiklubi Edmonton Oilersi ja Western Hockey League'i (WHL) jäähokiklubi Edmonton Oil Kingsi koduväljak. Rogers Place asendas Oilersi ja Oil Kingsi endise koduareeni Northlands Coliseumi. Areen asub 101. ja 104. tänava ning 104. ja. 105 avenüü vahel. Ühistranspordiga juurdepääsu areenile pakuvad Edmonton Light Rail Transit'i süsteem (MacEwani jaam metrooliinil) ja Edmonton Transit Service'i buss. Rogers Place'i koduleht
Ernst Veinberg

Ernst Harald Alphons Veinberg (13. mai 1896 Tallinn – 14. oktoober 1946 Saksamaa) oli Eesti arstiteadlane. Ta oli aastatel 1924–1929 Tartu Ülikooli närvikliiniku assistent. Aastatel 1929–1944 oli ta Tartu Ülikooli õppejõud: 1931. aastast erakorraline anatoomiaprofessor ja anatoomia õppetooli juhataja, 1934. aastast korraline professor. Lisaks anatoomiale õpetas ka histoloogiat ja embrüoloogiat. 1944. aastal põgenes Saksamaale. 1928. aastal ilmunud teadustöös uuris ta võrdlevalt kalade, kahepaiksete, roomajate, lindude ja imetajate närvisüsteemi. Weinberg, Ernst 1928. The mesencephalic root of the fifth nerve: A comparative anatomical study. The Journal of Comparative Neurology 46(2): 249–405. Veinberg, Ernst 1937. Anatoomia konspekt. (Koostaja Johannes Tammeorg.) Tartu: Akadeemiline Kooperatiiv. Veinberg, Ernst 1937. Anatoomia: autoriseeritud loengud arstiteaduse üliõpilastele. I. (Koostaja Georg Randmäe.) Tartu: Akadeemiline Kooperatiiv. Veinberg, Ernst 1939. Anatoomia: autoriseeritud loengud arstiteaduse üliõpilastele. II. (Koostaja Georg Randmäe.) Tartu: Akadeemiline Kooperatiiv. Veinberg, Ernst 1939. Anatoomia: autoriseeritud loengud arstiteaduse üliõpilastele. III. (Koostaja Georg Randmäe.) Tartu: Akadeemiline Kooperatiiv. Veinberg, Ernst 1944. Anatoomia (1. osa) Arstiteaduse üliõpilastele. Üldosa. Luustik. Liigesed. Tartu: Akadeemiline Kooperatiiv.
Ninel

Ninel (vene keeles Нинель; variant Ninell) on naisenimi. Ninel on moodustatud tagurpidi lugedes nimest Lenin. 1. jaanuari 2022 seisuga oli Eestis eesnimi Ninel 75 naisel. Ninel on Eestis levikult 921. naisenimi. Nime variant Ninell oli 2022. aasta 1. jaanuari seisuga 5 naisel. Kõige populaarsem oli eesnimi Ninel üle 85-aastaste vanuserühmas. Ninel oli keskmiselt 70 aasta vanune (mediaanvanus oli 74). Ninel Järvson Ninell Tugi ... Vilen Vladlen Нинель, Петровский Н.А. "Словарь русских личных имён". Грамота.ру (2002) https://www.stat.ee/nimed/Ninel https://www.stat.ee/nimed/Ninell
Lõikesagedus

Lõikesagedus, tähis fc, on sagedus, mille puhul lineaarse sagedusest sõltuva objekti (näiteks elektroonikalülituse või -komponendi) väljundsignaali võimsus on vähenenud pooleni (kahekordselt) signaali maksimaalsest väärtusest (eeldusel, et sisendsignaali amplituud on sagedusest sõltumatult konstantne). Võimsuse kahekordsele vähenemisele vastab objekti ülekandeteguri vähenemine pinge järgi tasemeni 1 / 2 ≈ 0 , 707 {\displaystyle 1/{\sqrt {2}}\approx 0,707} ehk logaritmilistes ühikutes ümardatult –3 detsibelli (täpsemalt 20 log 10 ⁡ ( 1 2 ) ≈ − 3,010 3 d B {\displaystyle 20\log _{10}\left({\tfrac {1}{\sqrt {2}}}\right)\approx -3{,}0103\,\mathrm {dB} } ). Lõikesagedust kasutatakse peamiselt filtrite iseloomustussuurusena, et väljendada sageduskarakteristiku pääsuala ja siirdeala vahelist piirsagedust. Mõnel juhul nimetatakse lõikesageduseks ka võimendi või elektroakustilise komponendi (näiteks mikrofon või valjuhääldi) amplituudi-sageduse karakteristiku alumist ja ülemist piirsagedust. Seal võib lõikesageduse väärtus olla 3 dB asemel ka nt 6 või 12 dB. Sagedusfilter ENE 5. köide, 1990
Faasikoste

Faasikoste (inglise keeles phase response) on lineaarse süsteemi väljundsignaali ja sisendsignaali faaside erinevuse sõltuvus signaali sagedusest. Seda sõltuvust kirjeldava funktsiooni graafik on faasi-sageduse karakteristik. Faasi-sageduse karakteristikut kasutatakse sageli selleks, et hinnata keeruka kujuga signaali faasimoonutusi, mis on põhjustatud signaali harmooniliste komponentide ebavõrdsest ajalisest hilistusest, kui need läbivad ahelat. Lineaarse elektriahela (näiteks filtri või võimendi) puhul sõltub selle ahela väljundi ja sisendi harmooniliste vaheline faasinihe harmooniliste sagedusest sisendis. Automaatjuhtimise teoorias on faasikoste määratud kompleksarvulise ülekandefunktsiooni imaginaarosa ja reaalosa suhte tangensiga: t g φ = I m ( W ( j ω ) ) R e ( W ( j ω ) ) {\displaystyle \mathrm {tg} \,\varphi ={\frac {\mathrm {Im} (W(j\omega ))}{\mathrm {Re} (W(j\omega ))}}} , kus W ( j ω ) {\displaystyle W(j\omega )} on kompleksfunktsiooni argument: W ( j ω ) = A ( ω ) e j φ ( ω ) {\displaystyle W(j\omega )=A(\omega )e^{j\varphi (\omega )}} . Faasikoste karakteristiku konstrueerimiseks on tavaliselt vaja 5-8 punkti töösagedusvahemikus, alates minimaalsest realiseeritud sagedusest kuni lõikesageduseni. Filtri faasikoste põhjustab signaali siirdemoonutust, eriti kõrgemat järku filtrites. See moonutus avaldub siseneva pingeimpulsi või -astangu korral väljundpinge ülevõnkena, mis kiiresti sumbub.
Ulve

Ulve on naisenimi. 2022. aasta alguse seisuga oli Ulve Eestis esinemissageduselt 841. naisenimi. 1. jaanuari 2022 seisuga oli Eestis eesnimi Ulve 87 naisel. Ulve oli keskmiselt 65 aasta vanune (mediaanvanus oli 64). Kõige populaarsem oli eesnimi Ulve üle 85-aastaste vanuserühmas, kus neid oli 10 000 elaniku kohta 2,02. Ulve Pihlik ... https://www.stat.ee/nimed/Ulve (vaadatud 13.06.2022) Ulve statistikaameti andmebaasis
Aile

Aile on eesti naisenimi. 2022. aasta alguse seisuga oli Aile Eestis esinemissageduselt 503. naisenimi. 1. jaanuari 2022 seisuga oli Eestis eesnimi Aile 217 naisel. Aile oli keskmiselt 47 aasta vanune (mediaanvanus oli 46). Kõige populaarsem oli eesnimi Aile vanuserühmas 45–49, kus neid oli 10 000 elaniku kohta 3,81. Aile Alavee Aile Asszonyi Aile Möldre ... https://www.stat.ee/nimed/Aile (vaadatud 13.06.2022) Aile statistikaameti andmebaasis
Olga Kosmina

Olga Kosmina-Lõsjuk (sündinud 26. veebruaril 1978) on Eesti võistlustantsija, neljakordne Eesti meister Ladina-Ameerika tantsudes. Olga hakkas tantsimisega tegelema 9-aastaselt Tallinna Mereklubis. Tantsupartnereid on tal kokku olnud kaheksa. Aastatel 1993–1998 oli Olga partner Eduard Korotin, kellega tuldi kahel korral Eesti meistriks Ladina-Ameerika tantsudes ning ühel korral 10-tantsus. Pärast paari Korotin-Kosmina lahkuminemist läks Olga tantsima Revalia Tantsukooli, kus ta tantsis kaheksa aasta jooksul kahe Leedu partneri, ühe Soome partneri ja ühe Poola partneriga, esindades seejuures Eestit. Leidmata Eestist sobivat tantsupartnerit, tuli Olgal elada ja treenida mitmes välisriigis. Mais 2005 võistles Olga viimati amatööride ehk täiskasvanute vanuseklassis ning pärast seda hakkas elukutseliseks tantsijaks. Praegu läbib Olga Eesti Tantsuõpetajate Liidu tantsuspordi treeneri koolitust standard- ja Ladina-Ameerika tantsudes[viide?]. Alates 2003. aastast töötab ta Revalia Tantsukoolis Ladina-Ameerika tantsude abitreenerina. Neljakordne Eesti meister Ladina-Ameerika tantsudes, täiskasvanute vanuseklassis neljakordne hõbemedali omanik Eesti Meistrivõistlustel Ladina-Ameerika tantsudes mitmete rahvusvaheliste tantsuvõistluste võitja
Benno Äniline

Benno Adolf Ernst Äniline (4. juuli (vkj)/17. juuli 1912 Viljandi – 3. mai 1993 Tallinn) oli eesti arst. Ta lõpetas 1930. aastal Viljandi Maakonna Poeglaste Gümnaasiumi.
Leida Keres

Leida Hermine Keres (kuni 1940 Rütel; 24. aprill 1916 Voltveti vald, Pärnumaa – 1. august 2003 Tartu) oli eesti arst. 1963 Eesti NSV teeneline arst 1997 Eesti Punase Risti I klassi teenetemärk Ta oli Harald Kerese abikaasa, Sirje Keevalliku ja Piret Kuuse ema. Album Academicum Universitatis Tartuensis 1918-1944
Madle Lippus

Madle Lippus (sündinud 11. oktoobril 1984 Tallinnas) on eesti poliitik, alates 26. märtsist kuni 14. aprillini 2024 Tallinna linnapea kohusetäitja. Ta on inimmõõtmelise linnaruumi pikaaegne eestkõneleja ning alates novembrist 2021 Tallinna linnaplaneerimise abilinnapea. Ta on Sotsiaaldemokraatliku Erakonna liige. Lippus on olnud muuhulgas 2007. aastal loodud Uue Maailma Seltsi üks eestvedajatest ning 2021. aastal loodud algatuse Elav Tänav asutajaliige ja tegevjuht. Ta lõpetas 2003. aastal Tallinna Prantsuse Lütseumi. Bakalaureuseõppe lõpetas ta 2007. aastal muinsuskaitse ja restaureerimise erialal Eesti Kunstiakadeemias. Aastal 2021 kaitses ta magistritöö teemal osalusplaneerimine ning selle võimalikkus Tallinnas, Tallinna Ülikoolis linnakorralduse erialal. Tema uurimisteemad olid kaasamine, linnakogukonnad, avalik ruum ja identiteet. Madle Lippus on tegelenud linnaruumi ja kogukonda puudutavate teemadega alates aastast 2007. Lippus oli ühe esimese Tallinnas loodud asumiseltsi Uue Maailma Seltsi üks eestvedajatest ja tegevjuht (2008-2011). Aastatel 2011-2012 töötas Lippus Tallinna vabaühenduste võrgustikus koordinaatorina, aastatel 2011-2017 Vabariigi Presidendi Toomas Hendrik Ilvese vabakonnanõunikuna ning 2017-2021 Muinsuskaitseametis kommunikatsioonijuhina. Aastal 2021 oli Lippus algatuse Elav Tänav tegevjuht. Algatuse eesmärk on muuta linnaruumi kvaliteetsemaks, et see arvestaks erinevate osapoolte vajadustega, samuti kliimaeesmärkidega. Lippus on olnud MTÜ Linnalabor aktiivne liige, samuti ka Vabaühenduste Liidu (EMSL) ja Kodanikuühiskonna Sihtkapitali nõukogu liige. Ta on olnud Tallinna asumiseltside võrgustiku Linnaidee algatuse üks eestvedajatest ja üheskoos EMSLi ja Tallinna Linna Volikoguga Tallinna Vabaühenduste võrgustiku looja. Madle Lippus kandideeris Sotsiaaldemokraatliku Erakonna nimekirjas 2019. aasta Riigikogu valimistel ja sai 478 häält. Lippus on Sotsiaaldemokraatliku Erakonna liige alates 2021. aastast ning novembrist 2021 Tallinna linnaplaneerimise abilinnapea. Ta kandideeris 2023. aasta Riigikogu valimistel, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 1366 häält ning ei osutunud valituks. Tema ema on ajaloolane ja ajalooõpetaja Karin Lippus, isa on ajaloolane, filosoof ja politoloog Rein Ruutsoo. Emapoolne vanaisa oli viiuldaja ja muusikapedagoog Endel Lippus, emapoolne vanaema oli pianist ja muusikapedagoog Virve Lippus. "Tallinna sotsiaaldemokraadid tutvustasid erakonna kandidaate linna juhtimise juures". Prantsuse Lütseumi vilistlased Eesti Kunstiakadeemia muinsuskaitse ja restaureerimise erila lõpetanud "Madle Lippus - CV" (PDF). "Abilinnapea Madle Lippus - CV". Originaali arhiivikoopia seisuga 13. juuni 2022. Vaadatud 13. juunil 2022. "Valimistulemused - Madle Lippus".
Joosep Pilv

Joosep Pilv (kuni 16. augustini 1938 Josep Grosberger; 26. detsember 1892 Väinjärve vald, Järvamaa – 13. august 1966 Elva) oli eesti arst.
Norbert Gyömbér

Norbert Gyömbér (sündinud 3. juulil 1992 Revúcas) on Slovakkia jalgpallur, kes mängib keskkaitsja või kaitsva poolkaitsjana Itaalia kõrgliigaklubis Salernitana ja Slovakkia jalgpallikoondises. Ta alustas klubikarjääri Slovakkia klubis Banská Bystrica Dukla. Slovakkia kõrgliigas debüteeris ta 2011. aasta oktoobris. 2013. aasta juulis liitus ta Itaalia kõrgliigaklubiga Catania. 2015. aasta augustis liitus ta AS Romaga. Hooajal 2016/17 oli ta Romast laenul Itaalia kõrgliigaklubis Pescara ja Venemaa kõrgliigaklubis Groznõi Terek ning hooajal 2017/18 Itaalia esiliigaklubis Bari. Aastatel 2018–2020 mängis Gyömbér Itaalia esiliigaklubis Perugia. 2020. aasta septembris sõlmis ta kolmeaastase lepingu Salernitanaga. Slovakkia jalgpallikoondises tegi Gyömbér debüüdi 5. märtsil 2013 sõprusmängus Iisraeli vastu. Ta kuulus Slovakkia koondisse 2016. aasta Euroopa meistrivõistlustel. 2013. aastal valiti Gyömbér Slovakki aasta noorjalgpalluriks. https://www.national-football-teams.com/player/54733/Norbert_Gyomber.html (vaadatud 13.6.2022)
Bethel (täpsustus)

Bethel võib tähendada järgmist: Bethel on linn USA-s Alaska osariigis Bethel on linn USA-s Connecticuti osariigis Bethel on linn Delaware'i osariigis Bethel on linn Maine'i osariigis Bethel on küla Missouri osariigis Bethel on vald USA-s New Yorgi osariigis Bethel on vald USA-s Vermonti osariigis Bethel on Bielefeldi linnaosa Saksamaal Bethel on jumalus
Parima montaaži Oscar

Parima montaaži Oscar (inglise keeles Academy Award for Best Film Editing) on filmiauhinna Oscar üks kategooriatest. Auhinnaga tunnustab Ameerika Filmikunsti ja -teaduste Akadeemia parimat filmimonteerijat või -monteerijaid. Esimest korda anti selles kategoorias auhind välja 1935. aasta galal, siis võitis selle Conrad A. Nervig filmi "Eskimo" montaaži eest. Enim ehk kaheksa korda on olnud auhinnale nomineeritud Michael Kahn ja Thelma Schoonmaker, kumbki on selle kolm korda võitnud. Lisaks neile on võitnud kolm korda ka Daniel Mandell ja Ralph Dawson. Gerry Hambling ja Frederic Knudtson, kes on olnud nomineeritud kumbki kuus korda, hoiavad nominatsioonide rekordit ilma ühegi võiduta. Oscar "FILM EDITING FACTS: MOST NOMINATIONS AND AWARDS" (PDF) (inglise). Ameerika Filmikunsti ja -teaduste Akadeemia. Vaadatud 13. juuni 2022. Oscari auhindade koduleht (inglise) Oscari auhindade andmebaas (inglise)
Elseid Hysaj

Elseid Gëzim Hysaj (sündinud 2. veebruaril 1994 Malësi e Madhes) on Albaania jalgpallur, kes mängib paremkaitsjana Itaalia kõrgliigaklubis Rooma Lazio ja Albaania jalgpallikoondises. 2009. aastal liitus ta Itaalia klubiga Empoli. Klubi põhimeeskonnas mängis ta Itaalia esiliigas alates hooajast 2012/13. Aastatel 2015–2021 mängis Hysaj Itaalia kõrgliigaklubis Napoli. 2020. aastal võitis ta Napoliga Itaalia karikavõistlused. 2021. aasta juulis sõlmis ta nelja-aastase lepingu Lazioga. Albaania jalgpallikoondises debüteeris Hysaj 6. veebruaril 2013 sõprusmängus Gruusia vastu. Koondisekarjääri esimese värava lõi ta 10. septembril 2019 MM-i valikmängus Islandi vastu. Ta kuulus Albaania koondisse 2016. aasta Euroopa meistrivõistlustel. https://www.transfermarkt.com/elseid-hysaj/profil/spieler/200056 (vaadatud 13.6.2022)  Elseid Hysaj – pildid, videod ja helifailid Wikimedia Commonsis